
DEJ) ET APOSTOLICAE SEDIS GRATIA 


EPxSGOPUOS TARNOVWIENSAS 
Solio Pontif)elo Assistens, 


(CAD ON. LOE CE A D AAN CD AE A 
Ordinis c. r. Austr. Francisci Josephi, 
Praeses Commiss. pauperum Tarnoviæ.. Membrum variarum Societatum.... 


Vener, Clero Populeque fideli salutem et benedictionem! 


Ex anterioribus notificationibus in Currendis diecesanis Vobis Venerabiles Fratres 
innotuit: concordiae negotium inter graeco- et romano-catholicos hujus provinciae incolas Ro- 
mae pertractatum, nec non pium desiderium debitae venerationis Sanctissimze Sedi Apostolice 
exhibendae, visitandorumque 'sacrorum Liminum, animum Nostrum permovisse, quatenus ad 
Sacram ‘Cathedram Urbis ‘et Qrbis peregrinationem die 21. Julii a. c. 'susciperemus. 

Pro itineris comite elegimus jam b linguae italicae vulubilitatem jam ob alia Nobis 
S. "Th. Doct. & Profess. hist. eccles. & Juris canonici &c, Laurentium 'Gwiazdoń. 

Quum Nobis itaque Deo Maximo favente gratia contigerit, hujus itineris quaevis 
pericula superandi et ad patrium solum feliciter revertendi; non possumus retinere mente, quiu 
Vobis Venerabiles Fratres! gratum animum pandamus quippe quum cognoverimus, Vos pieta- 

(e et devotione Nobis absentibus et.peregrinantibus perpetuo comites fuisse. Grato sane ani- 
mo percepi, Vos in oratione ad Deum pro salute et incolumitate Nostra perseverasse. 

Atque etiam Deus, cujus misericordiarum non est numerus, devotas preces Ve- 
stras exaudire dignatus est, nam Eo nonnisi favente et adjuvante, non tantum ipsius longi ac 
diuturni itineris molestias sufferre, sed etiam alia tum maritimi tum per terram meatus, ac 
tandem propter calorem aestatis in istis regionibus facile imminentia pericula evitare poteram; 
Eo nonnisi miserente et favente in angustia et tristitia propter absentiam a dilecto mibi hujus 
Dieceseos grege solamen, animique pacem et tranquillitatem perceperam. 

Patenti hocce Providentiae divinae brachio ac scuto fretus iter aggrediens, celebrio- 
rum Urbium uti: Veronae, Bresciae, Mediolani, 1) Genus, Livorno, Pisae 2) Florentiae 3) Eccle- 
sias ingressi Rectores earum, etiam Preesules, Instituta varia visitavimus ac tandem ardentis Nostri 
desiderii scopum, loca namque sancta martyrii Principum ss. Apostolorum Petri et Pauli, thronumque 
Vicarii Visibilis Jesu Christi Successoris s. Petri cum ineffabili gaudio nostro attigimus. Quis 
namque enarrare valet sanctam illam laetitiam, hoc sublime gaudium, quo mens humana, thro- 
num principis Apostolorum, Ejus sanguine consecratum, sicque Cathedram Urbis et orbis in- 
tuendo percellitur?! quis eloqui admirationem piamque venerationem aliorum locorum, quondam 
ludis profanis, sensuum illecebris, quandoque turpibus flagitiis destinatorum, postmodum vero 
sanguine martyrum Christi conspersorum, super quibus magnificae et splendidae corruscant Ec- 
clesiae, 4) totidemt riumpliantis Religionis catholicae perpetua monumenta! quibus iterum exstrueu- 
dis et adornandis ingenium humanum, quidquid boni et pulchri, quidquid pretiosi et eximii gi- 
gnere potuit, tamquam egregium pietatis et largitatis christianae specimen consecraverat, Si 
alicubi locorum orbis terrae, certe in hac antiqua sede Imperatorum toti orbi quondam domi- 
nantium, quisquis intueri poterit, quomodo adinstar vestis veterascentis transeat vana hujus mundi 
gloria, divina autem veritas et virtus eadem semper vivens ac potens perseveret. 

Tanto mirabilium. conspectu recreati, descendimus in urbem subterraneam, ubi Chri- 
stianorum primi sub persecutionibus delitescentes habitabant, cultumque divinum celebrabant; de- 
scendimus ad Catacumbas, ubi primi fidei Athlete requiescunt, resurrectionem generalem expec- 


4) Hic decebat Episcopum Catholicum et Doctorem s. Theologie visere preprimis 2. basilicas, celebres ob 3. 
ecelesie sidera... alleram nunc Collegiatam, in qua Ambrosius adhue catechumenus de eligendo episcopo 
perorans, voce pueri repente exclamatus episcopus... Auguslinus vero illius concionibus ad Christum rever- 
sus, undis s. baptismalis per eundem ablutus et s. chrismate delibutus extitit, et tunc, ambo, ut scribit S. 
Dacius, Eppus Mediolan. ad fontem baptismi decantabant, quæ ipsis Spiritus S. dietabat. „Te Deum lauda- 
mus“... qui hymnus a tota Esia cath. hucusque conservatur et cum reverentia decanatnr." Bona. Osten- 
ditur ibi limen, ad quod S. Ambrosius Theodosio ingressum ob cædem Thessalonicae factam, donec poeni- 
tentiam ageret, prohibuerat. Ambo Doctores Ecclesie et propugnatores fidei cath.. alteram nunc Cathedralem 
in qua fungebatur S. Carolus Bor. acerrimus disciplinae ecel. assertor, morum reformator, haereticorum mal- 
leus, pauperum pater. Omnes 9. albo SS. adscripti, quorum precibus magnopere commendabamus sortem 
nostram ac Ven, Cleri Diecesani. Utinam, sic ingemiscebamus, variis in oris et nunc fulgerent sidera tantat 

2) Pise celebrata erat synodus A. 1409 ad tollendum schisma occidentale exortum ob 2. simultaneos Pon- 
tifices Gregorium XII. et Benedictum XIII. sub quo electio novi Papæ, Alexandri V. facta est. Hic inter alia 
oculum advenae attrahit illa turris, arte notabiliter inclinata. Genua metropolis patriae Columbi. 

3) Florentiae 1439. illud celeberrimum concilium ratione exstinguendi schismatis orientalis ex urbe Ferraria 
translatum, agebatur. 4) Templa ultra 500 numerantur Romae. 

tantes. Horum sepulchra et Reliquias venerantes, cepimus ex inscriptionibus et epitaphiis 1) hinc inde 
obviis de identitate fidei quam nuuc profitemur, convictionem et ingenue fateri cogimur, quod ex iis- 
dem symbolum fidei apostolicum, si non existeret, componi posset. Illa subterranea mortuorum 
civitas, complectens in pluribus contignationibus tot loculos, in quibus millena millia includuntur 
ossa martyrum aliorumque piorum; tot templa pro cultu publico sub temporibus persecutionum 
excisa, basilicae nuncupatae; tot fidei, constantie et sculpturae monumenta... quanto nos affe- 
cerit admirationis, pietatis et mæslitiae affectu, calamus chartae mandare haud valet. 

Singularis quoq. populi Romani devotio publica et domestica in recenti adhuc 
memoria haeret nostra. Inter alia pro aedificatione Vestra populique fidelis communicandum 
esse censemus, quod in omni ferme domicilio imo in taberna vel diversorio,. lampas ad vesperas noc- 
tug. ardet quotidie coram imagine aliqua s... quod tyrones opificiorum bini ac bini vespertino tempo- 
re ad aliquam properant Ecclesiam recitaturi aliquot Pater noster, Ave Maria cum Requiem 
aeternam aut aliquem hymnum pro ratione Congregationis.. decantaturi. rursusq. ad labores 
redeunt cum devotione. 

Singulari Providentiae divinae beneficio referendum habemus, quod propriis oculis 
cernebamus, illam rarissimam  solennissimamque cum Imagine Salvatoris processionem ac de- 
votionem coram Ea celeberrimam... quodque sub eadem Nostras interponebamus preces fervidas, 
lucratique tunc sumus in ipsissima Roma thesaurum indulgentiarum plenariarum 6c. 

Quod autem cujusvis ad Limiua Sanctorum Apostolorum peregrinantis, ergo etiam 
Nostrum animum vel maxime commoverat, est dulce homagium Vicario Visibili Jesu Christi 
et Successori S. Petri, Sanctissimo Patri nostro Pio IX. exhibitum, cujus jam solus aspectus, 
et eo magis benigna suavisque comitas, quemvis in Ejus facie consistentem ineffabili dulce- 
dine replet, cujus paternae caritatis affectus, et Apostolica sollicitudo ad universum orbem pro- 
tenditur, hinc etiam ad Vos Venerabiles Fratres, populumque christianum, quem pascitis, et 
vicinum mirifice dirigitur, 

Multum enim de Vobis, de Vestra dexteritate et fervore in explendo ministerio divino 
ac de aliis interpellare sermonemque miscere dignatus est. Insuper adinstar Patris filios suos 
toto corde diligentis, mihi effigiem Beatissimae Virginis Mariae in pretioso lapide sculptaim, 
socio vero itineris meo Suam effigiem in numismate argenteo pro memoria dedit, eiquo digni- 
tatem Camerarii Secreti Pontificii benignissime impertitus est; tandem Ecclesiae Nostrae 
cathedralis Capitulo, ob cognita ejusdem pietatis, eruditionis assiduaeque officiorum suorum 
curae merita, privilegium ac facultatem enppam romanam maguam deferendi elargiri 
dignatus est. 


1) Pro exemplo citamus 8. hec ibidem latinis litteris grandibus conspicua: 


1) Cassus. Vitalio qui vixit ann. LVIII. mensibus XI. dies X. benemer: Filii fecerunt, in pace. qui in unum Deum 
credidit in pace. 2) Hic requiescit in somno pacis Agel Perga ancilla Christi, quae vixit ann. pl. (plus) m. 
(minus) XVIII. Credo Deum Patrem. Credo Deum Filium. Credo Deum Spiritum Sanctum. Credoque novis- 
simo die resurgam. 3) Deo Sancto Jesu Christo uni luci tecum pace. 4) Prima (nomen proprium) vivis in glo- 
ria Dei etin pace Domini Nostri Jesu Christi 5) Regina vivas in Domino Jesu.) Patri et matri Leoni et. Masi- 
milianeti Leopardus filius bene merentibus in Christo Jesu (XPO) Sancto fecit. Pater. dep. VI. Idus Jan: 7) Vi- 
lalianus magister militum quiescit in Domino Jesu. VIII. Cal. April. 8) Depositus Herila Comes in pace fidei 
catholicae VII. Cal. 

Honor autem et gratia cum- Sanctissimo Patre de statu et sorte Ecclesiarum po- 
pulique. nostri colloquendi binis vicibus. Nobis contigit. 

Tandem in perpetui affectus, curaeque Apostolicae, qua. Beatissimus Pater erga: Nos, 
Vos omnes Venerabiles. Fratres, gregemque christianum. curae Vestrae concreditum fertur, 
pignus Benedictionem Apostolicam cum indulgentiis Nobis, Vobis et populo fideli 
Dicecesis hujus benignissime impertire Nobisq. felicem ad lares paternos duce Archangelo 
Raphaéle reditum apprecari *) dignatus est. 

Porro auscultate Fratres Venerabiles! quorsum ante et post dulcissimam hanc bene- 


dictionem gressus direxerimus. 
Peragratis regionibus Seeptemtrioni proximioribus et in meditulio Italiae constituti, 


desiderio. flagrabamus: contuendi quoque regiones meridionales, mira in eis naturae ornamenta, 
artis. ae: pietatis. munimenta, vitam moresque incolarum. 'l'endentes Neapolim versus ac Vesu- 


vium. vicinum nacti sumus. et hic convictionem de hoc pro ltalis fortunio, quod Providentia di- 
vina eorumque industrias, agros in hortos, vicos in urbes transformaverit. In via ante Nea- 
polim. conspeximus cenobium in cacumine montis Cassino, **) incunabula Ordinis S. Benedicti, 
qui descendens de monte. lumen ferebat illis, qui in tenebris et in umbra mortis sedebant; 
sylvicolas in agricolas convertebat, feros in humanos; quique et Nostram nunc Diocesim Tyne- 
cie et in Staniątki.. illuminabat, sdificabat, egenos reficiebat. O gratissima recordatio! Ne- 
apolis ad mare consistens, magnitudine et venustate irradians eminus jam peregrinantes in 
admirationem rapit; quid. dicamus de ejus templis splendidis, palatiis grandibus, Museis et In- 
stitutis. celebribus! In Ecclesia. Cathedrali magnifica quanta letitia repleti eramus, quando Epi- 
scopo Galiciae ad sepulcrum. Episcopi Italiae martyris. S.. Januarii venerationem exhibere 
licuit Ossibus sacris ibi reconditis, attingereque non minus quam osculari ampullam. cruore 
ejus refertam, qui festis statutis. penes. devotionem ebullire cernitur imo confortare animum ad 
patientiam hisce in arduis temporibus, Direximus etiam gressus ad urbem Sorento et antrum 
caeruleum (jaskinia: niebieska) in insula Capri, mari videlicet, cujus unda apparent ccrulccee, 
superstructum; tandem ad. montem. Eremo nuncupatum, cum panorama mirabili, modo  derelic- 
tum a Monachis: S.. Francisci (c, vi cedentibus, 

Lustratis. aliis. visu dignis. discessimus ad pedem montis Vesuvii ante adventum No- 
strum adhuc rabidi ast tunc quieti, paulisper tantum fumigantis, Distantia a: Neapoli usq. ad 
pedem. montis. ex: utraque parte lapideis. consita, una. civitatis primi ordinis platea eaque lon- 
gissima esse censetur. Non cacumina Nos cupidine. colligendi notitias alliciebant; potius ur- 
bes olim celebres, nunc sepultae una cum paganismo, cui adhuc serviebant. 

Pro dolor! tempore Abrahami Sodoma, Gomorrha, Adama et Seboim in terra Ca- 
naan igne de celo consumpte locum cesserant undis maris mortui: urbes vero Siciliae Her- 


*) Verba benedictionis ita ferme sonabant: „Te et omnes Tuos in Diæœcesi benedico, tam illos, qui in civitatibus, 
quam in pagis habitant, sive in agro sive in artificio desudent; vel industria vel scientia occupentur, in no- 
mine P. et F. et S.S. et Arch: Raphael comitetur Te, ut iterum cum Socio tuo feliciter revertaris ad lares 
patrios. Velitis pro me orare." &e. 

**| Mons hic altissimus consistit in Campania, unde campanae nomen trahunt.. quam oculis propriis grati lu- 
strabamus idcirco. 

ceulanum, Pompeji, Stabia, Oplontia et "Teglanum: anno 79 post Christ. saeviente Vesuvio 
igne subterraneo, obrutae extitere ingenti massa evomita:. lllarum V. F. locus aquis, hae rursus 
lava, cineribus &c in terram jam efformatis conteguutur, etnovi pagi jam jam florent in earum 
tergis, Portici e. g. super Herculano. Incolæ illarum, quia nec 10. justi reperiebantnr, omnes 
praeter 4. (fam. Lot) consumpti; harum  perplurimi supplieium Dei effugere valebant, utique: 
castris. preesalvati nostris. Et ecce posteritas conversa: ad. Christum, puteos effodendo pertigit 
ad urbes... Herculanum & Pompei, ubi semotis cineribus: &e. apparet vita et religio pa- 
ganorum, eorum templa et amphitleatra; eorum domus et occupatio, artes et divitiae, de quibus 
effossa nunc et exposita in Museis Neapoli, Romae «c. &c. suppeditant notitias perplures 
easque pergratas. 

Notitiis diversi generis in hac calidissima regione ditiores effecti revertebamur in me- 
tropolim orbis, quam- a pluribus annis Patri fidelium et orbi Catholicorum universo eripere 
anhelant vesaui Ejus filii. Hic commendabamus: sortem. Dicceseos ad limina Principum Ape- 
stolorum 1) et accepta. dulcissima a Patre omni amore et veneratione Dignissimo: benedictione 
direximus iter Civitavesciam, inde alia via discessuri per mare, cujus undis quatiebatur navi- 
gium sine rhemis Lazari cum sororibus aliisque sociis versus: Marsiliam, quorsum navigium 
illud appulit et ubi haec familia sancta prima jecit fundamenta religionis, qua gloriabatur post- 


modum Gallia tota; dein per Franciam, Helvetiam, Bavariam. et. Austriam, ut quidquid 
visu aut notatu dignum sisteretur oculis, istoc tamquam: sarcinam reportaremus- in. patriam. 

Marsilia, Avinio, Lugdunum objectum. constituat, de. quo ad. Vos loquamur. Urbs 
prima, vastissima, depositorium mercium ex omnibus orbis plagis, celebris ob. incunabula fidei 
Christianae in Gallia, ob. episcopatum. Lazari et ob Instituta- maritima, magis mercaturae. spe- 
culationi quam devotioni intenta. deprehenditur. 

Avinione deplorabamus illud infortunium, quod Pontifices ibi sedem ab A. 1305 
usque ad A. 1376 fixerant, et fere ab arbitrio regum Galliae penderent «&c. quodque et ho- 
diedum obcecati Successorem Petri Ro. à independente- privare et arbitrio civilis alicujus Re- 
giminis exponere attrectant. 

Lugdunum urbs pulcherrima, memoratu digna jam ob concilium I. sub Innocentio 
IV. A. 1245 contra. Fridericum V. Imperatorem habitum, in quo agebatur quoq. de tuendo 
regno Hierosolymitano, de mittendo Constantinopolim subsidio, et tartarorum impetu ae ferocia 
comprimenda &c. nec non ob Concilium oecumenicum ll. sub Gregorio X. A. 1274 ratione 
unionis Graecos inter et Latinos, reformationis morum et mittendi subsidii terrae sanctae «tc. 
celebratum... jam ob multiplicis generis artificia, quae in decorem domus Dei et palatiorum 
plurima suppeditant; ob lapideas amplissimas et Ecclesias venustissimas cum populo devotis- 
simo.. In sepulchro Ecclesiae S. lrenaei subterraneo ostenditur acervus Martyrum 19000 sub 


1) Singulariter ad sepulchrum S. Petri, quod diu noctuque ffammis in 150 lampadibus deauratis illuminatur, non 
sine lacrymarum profusione, missam celebrans, intercessionem Ejus pro bono Diceceseos, pro salute parentum, 
amicorum &c. exerabam, catenas ejus osculabar, carcerem Mamertinum, in quo etiam S. Paulus detinebatur, 
simulq. domum nunc ecclesiam, ubi S. Paulus laborabat et cum S. Luca habitabat, venerabar &&c. 

Severo passorum, tempore turbarum profanatorum et nune in unum locum cogregatorum; item 
puteus sub eadem Ecclesia, in quem ossa martyrum primitive projecta erant. 

Cathedralis. Ecclesia ex svo S. Ludovici, gaudet inter alia horologio celeberrimo, 
ex quo vario tempore figuræ Sanctorum prodeunt, et in eo dies «c. significantur. Templum 
aliud vetustissimae structurae ex svo Romanorum continet carceres martyrum subterraneos. 

E Gallia reportantes dulcem de fertilitate, agilitate et industria recordationem trans- 
vecti ad confinia Helvetiae, reipublicae olim catholicissimae, ast postmodum Calvinismo infectis- 
simae, pedem fiximus Genevae, dein Bernae, Basilieae, Constantiae &c. Sincere fatemur, 
Nos respirantes hic aura puriore vix a Nobis depellere valuisse cogitationem, quod montium 
Helvetiae gigautes, gelu et nivibus perpetuis obruti, refrigerent incolarum animos, in quos re- 
ligio omni externa spleudoris ornatu spoliata facile invenit aditum, ltem respublica jugi civilis 
impatiens, tentationi excutiendi jugum religionis revelatae, Catholicae, continuo auxilio superno 
fertilis, ast mortificationem in membris inculecantis,. resistere haud valebat. 

Geneva in littoribus lacus ejusdem nominis emicans omne tulit punctum; hie cathe- 
dra (universitas) Calvini, ex qua pseudo-apostoli in oinnem terram emittebantur; sepulcrum 
hujus Coriphei, ast sine monumento, imo sine epitaphio 1) locus natalis illius docti ast para- 
doxi Viri IVousseau..., residentia artis horologicae, in qua nunc D. Pattek Polonus cum aliis excellit, 
basilica nova gothica venustissima, in qua refulget statua e marmore carrarico, a P. Pio IX. 
donata, quam saepe osculari solebat .&c. Similis Ecclesia impraesentiarum aedificatur a Catho- 
lieis Bernae, quae plurima visu digna exhibet. 

Quemadmodum Geneva apperuit Nobis quasi ingressum ad Helvetiam e parte me- 
ridio-occidentali, et Berna 2) constituit meditulium in hoc transitu ferreo, ita Basilea occupat 
extremitatem Helvetiae septemt. versus occasum, tandem Scaphusium (Schaffhausen) ubi Rhe- 
nus in meridionali Republica prosiliens, ingenti cum strepitu ex altis praecipitatur, totus spu- 
mans et vociferans, indignando, quod mox solum patrium deserere cogetur. 3) Utinam mortales 
tantam proderent indignationem, quotiescunque conspicerent voraginem abyssi, ad quam eos 
iniquitas e patria celesti certo certius praecipitare timetur. Constantia e diametro versus ori- 
entem resplendet in undis lacus Brigantini (Bodenfee). Ambae urbes vastissimae, videbant 
olim universalem in sinu suo deliberantem Ecclesiam.. in posteriori A. 1414 propter tollen- 
dum schisma, quum Ecclesia occidentalis in 3 partes ob 3 pontifices dissecaretur, et de ex- 
tirpanda haeresi Hussi et Hieronymi 4) Bohemorum, quae lue et discordia inficiebat eorum 


1)  Fortunatior erat Laelius Soeinus, quia in Luslawice ad Zakliczyn prostat adhuc lapis grandis cum inscrip- 
tionibus, contegens loculum, ante an. circiter 40 adhuc elevatus, modo in superficie terrae a porcis deho- 
nestatus et obliteratus. Calvinus etiam noscitur erudelissimus, nam eo instigante Gentilis Bernae decollatus 
Servet Genevae combustus.. alii in exilium missi ideo, quia ejus adversabantur commentis. 

2) Berne ædificatur modo grandis Ecclesia in stylo Byzantino, pro qua Catholici 300000 franc. contulerant, qui 
hucusque in templo Calvinico devotionem peragere coguntur, quando adversarii cultu vacant. 

3) Hæ cataractae Rheni uniez in Europa, in quibus crux insignis, vehementissimo impetui resistens, viatori stu- 
penti plura suggerit sensa pia. Hic abyssus abyssum invocat, in voce cataractarum tuarum, Ps. 41, 8. 

4) Ambo ut notum, hereseos damnati, brachio dein sæculari traditi et rogo impositi extitere. Fides tunc etiam 
penes civitatem erat firmissima, quod egira Ecclesiam non est salus. Apostasia, haeresis in V. F. erat crimen 

patriam et vicinas provincias.. in priori sub Eugenio IV. A. 1424. de concilio pro unione 
Graecorum celebrando, de ecclesiae et aulae Romanae reformatione aliisq. Ecclesiae variae, 
domus conciliorum, instituta diversa... animum refocillabant et veneratione adimirationeve re- 
plebant.. 1) 

Postea velociter traducti in Bavariam, ubi Reformatorum lues non totam infecerat, 


sub frigore attigimus metropolim, Monachium videlicet, quod plurima itinerantibus sistit oculis.. 
Quis non celebret ejus artem industriamve in fundendis monumentis grandissimis, 


statuis e. g. Bavaria 2) in foro costituta; fenestras pro templis repletas picturis infusis; mu- 
sea pro antiquitatibus et viris Germaniae celebribus, in aedificandis magnificis templis «&c.! 

Monachio vehebamur Salisburgum, stationem quondam legionum Romanarum, resi- 
dentiam Primatis olim imperii Germaniae et nune Archiepiscopi cum jure confirmandi Suffra- 
ganeos Éppiscopos in Styria, &c. ubi prostant innumera documenta Hegiminis quondam Ar- 
chiepiscopalis, felicissimae memoriae, sub quo tot publica aedificia, tot Ecclesiae,... extructae, 
meatus 3) in saxis, in salifodinis excisi sunt.. Puteus marmoreus ingentis altitudinis saliens, 
singulare fori ornamentum. Hic locus natalis celeberrimorum in compositione Musicali virorum 
Mozarti et Hajdeni. Circa Salisburgum hortus in Hellbrunn artifici sissimus origimen 
suam debet Archiepiscopo.. Ostendunt quoque coemeterium Romanorum ac thesauros effossos 
ex auro, argento, gemmis, vasis fictilibus... et solum ducis legionum obtectum mosaicum ma- 
ximi pretii. 

Lincii inter alia venerebamur sepulchrum p. m. Thomae Ziegler, 1mi Episcopi Ty- 
nec. et Tarnov. orantes pro anima Ejus, dulcissimae semper recordationis in hac Dioecesi. 

Ne longiores fiamus, caetera, quae porro Venerabilem Clerum demulcere aut super 
his aliisque illustrare valerent, 4) silentio jam premenda esse reputamus; id nonnisi adhuc com- 
municandum censemus, quod memores vinculi unitatis et charitatis, quo membra unius salvifi- 
cae Ecclesiae conglutinemur, ubique locorum, Praesules dignitatesque praesentes, invisere, 
quibuscum non minus quam cum Clero locali colloquia salubria texere solebamus, ut inde re- 
ferremus diversa, jam pro utilitate Ven. Cleri jam pro salute populi fidelis... quodque in oris 
disparitatis cultus pro conversione ad unitatem Ecclesiae, pro concordia principum,...... Numen 
divinum interpellare non cessabamus ad instar orantis Salvatoris ante acerbissimam passionem. 


perduellionis erga Jechovam, severitas hee transierat ad Imperantes Catholicos. Laxitas vero ævi nostri induxit 
«ndifferentismum, eumque perniciosissimum, quia multi religionem detrudunt ad adiaphora. 

1) Basileae quoq. Ecclesia largitate et zelo Catholicorum noviter extructa stylo gothico, in qua altaria, confes- 
sionalia, ambon, organum, cuncta eundem stylum exhibent, novum est documentum reflorentis vitæ Catholicis, 

9) Tante est vastatis, ut in capite mensa et selle et plures personae locum capere et exinde foraminibus has 
illasve regiones lustrare valeant. 

3) Rupes versus Bavariam occidentalis, occludens urbem ex illa parte, eura Archiepiscopi Sigismundi pertusa, in 
fronte defert effigiem ejus excisam et inscriptionem grandem: „Te saxa lequuntur." 

4) De Romae aeviternae specialibus, de 7. Basilicis, de munificentissimis structuris, picturis et sculpturis venu- 
stissimis, ornamenlis, et monumentis antiquissimis, de Palatio Pontif. seu Vaticano, de Capitolio, Colosseo, 
arcubus Titi, Constantii triumph. ccemeteriis, seu catacumbis extra urbem. &&c. 


— 168 — 


Compositis demum Vindobonae negotiis jam temporis angustia jam affectus pro- 
pensionis erga Dilectos in Christo... urgebat reditum ad ovile tamdiu derelictum. 

Cepimus persuasionem in stationibus Dioeceseos Nostrae ad viam ferream de Vestro 
etiam desiderio contuendi Praesulem Vestrum, veneratione salutandi et benedictionem Aposto- 
licam ex ore Nostro excipiendi, quia in Oswiecim, Sdotwina, Bogumilowice, Tarnoviae, etsi 
dies adventus paucissimis nonnisi innotescere poterat, comparuit Ven. Clerus hunc in finem. 
In S/otwina Deputatus Capituli, una cum Ven. Clero e Becanatu Brest. et. Wojnicensi, in 
Bogumilowice, populus quoque fidelis, ''arnoviae primae dignitatis Personae 'de P, 'T. Capi- 
tulo, de 1ne. €. R. Officio ‘Circul et Militari... expectabant adventum nostrum; exhilerati dein 
conspectu nostro comitatum praestabant in urbem, cui apropinquando pulsus campanarum festi- 
vus, tamdiu non auditus, dulcissime resonabat in auribus nostris. 

Ad cathedralem basilicam advecti honorificentissime ad portam majorem excipiebatur 
ille, qui in nomine Domini discesserat et nune redierat, ducebaturque ad majus altare, ubi 
exceptus benedictione cum Sanctissimo post ,,Te Deum laudamus“... elargiebar benedictionem 
Roma allatam Ven. Clero, Alumnis Semin. populoque copiose «congregato. 


Suscipite Fratres Venerabiles! interim, donec resultatum deliberationis Romae intuitu 
quorumdam Latinos inter et Grecos in regno hocce agitat serius pandatur, benevolo animo 
presentem itineris delineationem, quam Vobis pro majori Conditoris gloria; pro congruo artis, 
industriae ac pietatis laude; pro debita demum erga tantum Urbis et Orbis Principem ve- 
neratione gratitudineque elicienda emittere proposui. Nil restat, quam profunde Cordi Vestro 
infigere, rursusque obstringere, ut in Vestris orationibus, presertim in sacro Misse sacri- 
ficio, ope Memento et Collectae perpetuo memoriam Sanctissimi Patris Nostri Pii IX 
recolere, ac pro Ejus salute et incolumitate ardentes preces ad Deum dirigere nunquam de- 
sinatis. 

Non obliviscemini commendare populo catholico, fundendas preces devotas, ut Eum 
Deus Optimus Maximus conservare. protegere Eique in omnibus adversitatibus et aerumnis, 
quibus hodie presertim S. Romana Ecclesia ac Sedes Apostolica premitur, fortitudinem 
animi consolationemque tribuere, ac tandem virtutem omnes Ecclesi» hostes feliciter superandi 
elargire dignetur. Ad ejusmodi preces populum fidelem solerter excitantes, tandem Benedic- 
tionem Sanctissimi Patris Apostolicam proxima Dominica ex ambone communicate. Deni- 
que etiam pro me indigno servo Dei orate. 


Dabamus in Palatio Episcopali die 6. Novembris 1863. 


Josephus Alojsius, 


Episcopus Tarnoviensis. 


'l'arnoviae & Jasto, Typis Anastasii Rusinowski, 1863. 


